
DISPUTATIO  MEDICA 

INAUGURALIS 


DE 

✓ 

LACTE  HUMANO. 


PROOEMIUM. 

i.  /~\UAM  parvis  a  principiis  vitam  in« 
choat  superbus  rerum  dominus! 
Duris  matris  nixibus  et  doloribus  natus,  in¬ 
fans  primum  a  vagitu  spiritum  incipit,  imbe¬ 
cillus,  nudus,  omnium  inops  ;  simulque  innu¬ 
meris  malis  adeo  obnoxius,  ut,  sine  pia  pa¬ 
rentum  cura,  statim  periret. 

ii.  Neque  teneram  tamen  prolem  alma  de¬ 
stituit  Natura.  Matres  enim,  insita  caritate 

A  motae, 

motae,  ex  se  natos  miro  amore  diligunt,  et  te¬ 
nerrima  ac  indefessa  cura  eorum  saluti  provi¬ 
dent.  Gremiis  enim  fovent,  alienisque  ves¬ 
tiunt  opibus,  ut  a  frigoribus  tutentur ;  iisque 
simul  ex  mammis  lac  dulce  et  jucundum  prae¬ 
bent,  quod  famem  et  sitim  expleat. 

in.  Per  complures  menses,  lac  matris  in¬ 
fanti  solum  fere  alimentum  est  atque  volup¬ 
tas.  Ex  eo  tener  infans  partem  vertit  in  pro¬ 
prium  sanguinem,  quo  increscat  molle  cor¬ 
pus,  ac  fiat  idoneo  tempore  aptum,  quod  va- 
lentiore  materia  nutriatur.  Uti  autem  ex 
matris  la&e  infans  primum  accipit  alimen¬ 
tum,  ita  primam  saepe  futurae  firmitatis  ori¬ 
ginem,  invaletudinisve  et  morborum  labem 
derivat. 

iv.  Cum  ita  sit,  lac  humanum  res  digna 
mihi  videtur,  de  qua  pauca  scribam.  Ut, 
quae  de  hac  re  scripturus  sum,  ea  ordine  per¬ 
luceant,  mihi  consilium  est,  primum  paucis 
describere  mammas  ;  expedire,  unde  certis 
temporibus  augescant  ;  exponere,  quomodo 
lac  secernant ;  et  memorare,  quibus  morbis 

pateant :  dein  ostendere,  qualis  humor  sit  lac 

■>  •  . 

humanum  j  quibus  caeterorum  animalium  lac¬ 
ti  differat ;  et  unde  cognoscant  medici,  an  sit 
bonum  :  tum  inquirere,  ad  quid  utile  sit ;  et 

num  infantes  eo  nutriti  felicius  crescant,  an 

<  7 

sorbitionibus,  aliorumve  animalium  ladle  ali¬ 
ti  :  postremo  explicare,  quibus  notis  lac  cog¬ 
noscatur  malum  ;  quibus  causis  vitietur  j 
quibusque  infantes  malis  afficiat  vitiatum. 
Has  ordine  partes,  pro  virili,  persequar. 


PARS 

PARS  PRIMA. 

DE  MAMMIS. 

‘  y 

v.  Priusquam  distribute  de  la&e  dica» 
mus,  res  videtur  poscere,  ut  cursim  explice¬ 
mus,  qua  fabrica  mammae  sint ;  qua  aetate 
augescant ;  quo  modo,  et  unde  lac  secernant ; 
et  quibus  malis  sint  opportunae. 


CAP.  I. 

\ 

De  mammarum  fabrica. 

r 

vi.  Mamm;e  sunt  glandulae  conglomeratae 
figura  globosae  ;  a  priore,  et  exteriore  thora¬ 
cis  parte,  sitae ;  per  telam  reticulatam,  majo¬ 
ribus  musculis  perioralibus  leviter  adnexae. 

Maribus, 

Maribus,  pariter  atque  foeminis,  bin3e  sunt  \ 
at  illis  exiguiores,  mamillje  appellatae. 

‘vii.  An  speciei  tantum,  an  etiam  utilitatis 
causa,  maribus  mamillas  dederit  Natura,  non- 
dum  satis  constat.  Censent  Bohnius,  atque  Or- 
tlobius,  a  quibus  haud  dissentit  Morgagnus, 
mamillas  maribus  ita  a  Natura  datas  esse,  ut, 
saltem  una  cum  aliis  glandulis,  amnii  humo¬ 
rem  secernant  et  augeant  Opinati  sunt  A- 
ristoteles  et  Galenus,  mamillas  a  Natura 
eum  in  finem  maribus  dari,  ut  cordi  praesidio 
essent.  Tullius  existimavit,  iis,  ornatus  cau¬ 
sa,  mares  instrui.  Berengarius,  cui  assensit 
Heisterus,  eo  indudlus  quod  vel  in  maribus 

contre&ata  papilla  turgescit  et  se  erigit,  con- 

« 

tendit,  maribus  mamillas  idcirco  donasse  Na¬ 
turam,  ut  essent  languenti,  veneri  irritamen¬ 
tum. 

«s. 

viii.  Hujusmodi  sane  opiniones  novisse  lu- 
bet ;  sed  nulladum  ea  videtur,  cui  ' assentiri 
possimus.  Attamen,  cum  masculi  recenter 

nati 


*  Vid,  Morgagn.  jddversar.  Anat.v,  Animad- 


vers.  i. 

nati  mamillis  lac  secernant,  et  fuerint  vel  adul¬ 
ti  mares  quorum  mamillae  frequente  su6tu  lac 
praebuerint  ;  non  dubitamus,  quin  has  illis 

\  i 

partes,  non  ad  speciem  solum,  sed  etiam  ad 
utilitatem,  eamque  magnam  quamvis  hucus¬ 
que  incognitam,  Natura  dederit. 

ix.  Quadrupedum  foeminarum  unica  abdo¬ 
mini  subhaeret  mamma,  uber  nominata ;  et, 
pro  foeminarum  genere,  modo  paucioribus  in- 
stru&a  papillis,  modo  pluribus. 

x.  Sub  communibus  tegumentis,  mammae 
multo  adipe,  cum  speciei  tum  tutaminis  causa, 
involvuntur.  Glandulae,  tegminibus  et  adipe 
nudatae,  sunt  albidae,  figura  inaequales  ;  et 
compositae  ex  compluribus  massulis,  quas  iri- 
tersepiunt,  et  a  se  invicem  separant,  interposi¬ 
ti  processus  telae  reticulatae.  Hae  ipsae  massu¬ 
lae  constant  ex  aliis  minoribus,  itidem  inter- 
septis  et  separatis,  in  quibus  lac  secernitur. 

xi.  In  minoribus  his  massulis,  ex  perexi¬ 
guis  arteriarum  surculis  oriuntur  cola  pluri¬ 
ma,  quae  lactiferos  tubos ,  seu  ductus ,  medi¬ 
ci  nominant ;  et  quae  undique,  tanquam  radii 
eodem  vergentes,  ad  papillas  radicem  conten¬ 
dunt. 

dunt.  Ea  investit  natura  alba,  firma,  resi¬ 
liens  ;  quae  renitatur,  ne,  dum  sugit  infans,  ni¬ 
mis  extendantur,  et,  finito  su£tu,  faciat,  ut  sq 
in  pristinam  contrahant  longitudinem. 

xii.  Papilla ,  quae  ex  mammae  centro  emi¬ 
net,  figura  cylindracea  est ;  et  colore  subru¬ 
bra,  nisi  qua  in  parte  radicem  ambit  circulus, 
areola  didtus,  qui  alia  aetate  alio  colore 
est.  Componitur  papilla  ex  natura  edura,  re¬ 
ticulata,  et  resiliente,  quae  cola  lac  ferentia 
includit,  ipsa  cuticula  inclusa.  Haec  cola, 
numero  duodecim  oHodecimve,  ejus  basim  in¬ 
trant  ;  dein  ad  apicem  discreta  pertinent,  at 
flexuoso  cursu,  ne,  ubi  lacie  exuberant,  vel 
nullo  sugente,  sponte  id  effundant. 

xiii.  Existimabat  Meckelius,  ladteos  rivos 
prope  papillae  radicem,  per  rivulos  intercur¬ 
rentes,  in  se  invicem  patere.  Sed,  cum  hu¬ 
mor,  in  unum  du&um  immissus,  hunc  et  ejus 
ramulos  impleat,  neque  in  alium  interea  duc¬ 
tum  perlabatur,  nihil  est,  quamobrem  inter 
se  communicare  credamus. 

xiv.  In  naturam  reticulatam  patent  plures 
ductus,  tenues  et  longi  ;  qui  ad  glandem  pro¬ 
prie 

prie  non  pertinent,  sed  quos  putabat  Halle- 
rus  in  lac  adiposum  humorem  infundere. 

xv.  In  mammas  proficiscuntur  arteriie  ex 

~  * 

mammariis  tam  internis ,  quas  ipsae  arteriis  sub- 
clavianis  nascuntur  ;  quam  externis ,  quae  axil- 

4 

laribus .  Arteriae,  mammas  uno  plus  loco  in¬ 
gressae,  per  has  quoquoversum  distribuunt  sur¬ 
culos  ;  quorum  ultimi  desinunt  in  venas  con¬ 
jugas  et  cognomines,  quae  in  subclavianas  et 
axillares  sanguinem  confundant. 

xvi.  Ex  nervis  in  mammas  diffusis  pleri- 
que  ex  axillarum  plexu  proveniunt ;  perpauci 
tantum  ex  nervis  intercostalibus . 

xvn.  Absorbentium ,  quae  ex  mammis  egre¬ 
diuntur,  pleraque  per  glandulas  axillares  trans¬ 
eunt  ;  pauca,  per  costarum  interstitia,  prope 
os  pedtorale,  transgressa,  cursum  per  glandu - 
las  mammarias  internas  tenent. 

xviii.  Fuerunt  rarae  foeminae,  quibus  duae 
plus  mammae  erant ;  et  paucae,  quarum  uni 
mammarum  plus  una  papilla.  Una  tamen 
mamma  papillave  redundantes  videre,  paucis 
tantum  contigit. 

C  A  P.  II. 


I 

De  mammarum  augmine . 

t 

xix.  Mammae  utriusque  sexus  infantum, 
per  paucos  post  partum  dies,  ladteum  secer¬ 
nunt  humorem,  quem,  ipsis  ne  mali  quid  af¬ 
ferat,  alienis  manibus  emulgere  haud  raro 
opus  est.  Hujusmodi  vero  humorem,  quippe 
quem  non  diutius  requirat  vitae  ratio,  brevi 
secernere  desinunt. 

xx.  Tenera  infantum  et  puellularum  ae¬ 
tate,  mammulae  succutanea  tantum  tubercula 
sunt.  Interea,  quippe  immaturae  nequedum 
pulcherrima  forma  amorem  excitantes,  tan- 
quam  cruda  poma,  quae,  nondum  colorem  dul¬ 
cedinemque  adepta,  aspedtu  et  gustatu  parum 
deledtant,  ita  nulla  aspicientes  permulceri- 
tesve  voluptate  afficiunt. 

xxi.  Appropinquante  vero  pubertate,  quae, 
coelo  nostro,  decimo  quarto  quintove  aetatis  an¬ 
no  accedit,  foeminarum  corpora  mutationes,  fu- 

tura: 

turee  fcecunditatis  praenuncias,  subeunt.  Non 
solum  enim  mons  Veneri  sacer  "pubescit,  et 
partes  ad  concipiendum  aptas  in  requisitam 
augescunt  amplitudinem  *  sed  etiam  mammae, 
amoris  invitamenta,  sororiare  incipiunt.  Haud 
multo  post  hi  ladtei  orbes,  maturitatem  adep¬ 
ti,  et,  tanquam  stellae,  micantes  ;  dum  forma 

\ 

pulcherrima,  et  decoris  motibus,  et  quodam 
consentientium  partium  lepore,  ad  cupidinem 

excitandam  inflammandamque  conspirant ;  ap- 

/ 

ti  simul  fiunt,  qui,  perpetuae  generis  conser¬ 
vationis  causa,  lac  praebeant,  quod  novum  ani¬ 
mal  nutriat. 

xxii.  Ubi  foemina  concepit,  mammae  pau- 
latim  augescunt,  et,  quam  antea,  magis  extu¬ 
berant.  Areola  simul  ex  colore  florido  languet 
in  subfuscum.  Fcetu  edito,  colis  la<Tte  disten¬ 
tis  turgent,  et  post  paulo  in  summam  gran¬ 
descunt  magnitudinem  ;  neque  prius  decres¬ 
cunt,  quam  infans  fuerit  lacie  depulsus,  i 
xxiii.  Sic,  ex  quo  tempore  maturuerunt 
feminae,  et  evaserunt  ad  concipiendum  aptae, 
earum,  gravidae  dum  sunt  et  laciant,  mammae 
opere  providae  solertisque  Naturae  increscunt ; 

et, 

et,  perpetuitatis  causa,  fiunt  idoneae,  quae  sa¬ 
lubre  tenero  infanti  et  jucundum  alimentum 
praebeant.  Eaedem  vero  decrescunt  interval¬ 
lis  graviditatis  et  la&atus.  , 

xxiv.  Ubi,  declinata  aetate,  fceminm,  fce- 
cunditate  perafta,  effoetae  fiunt,  mammae, 
tanquam  ad  speciem  et  generis  perpetuitatem 
inutiles,  marcent,  flaccent,  et  pannosae  fiunt  ; 
atque,  papillis  adductis  et  livore  squalentibus, 

i 

diutius  neque  amantium  oculos  alliciunt,  ne¬ 
que  molles  invitant  contrectationes  et  com- 
pressiunculas. 

“  Flet — ,  ut  tn  speculo  rugas  aspexit  aniles , 

u  Tyndaris,  et  secumy  cur  sit  his  rapta ,  requirit  F 

OVID. 


C  A  P.  III. 

De  laciis  secretione * 

xxv.  Quomodo  a  sanguine  lac  secernatur*, 
haudquaquam  satis  constat.  De  glandulis 


e  n  mi 

enim  nihil  novimus,  nisi  quod  figura  plerum¬ 
que  globosae  sunt ;  earumque  ex  arteriarum 
surculis  oriuntur  coi#,  quae  secretqm  ex  iis  hu¬ 
morem  efferant. 

xxvi.  Quum  hoc  mammae  caeteris  glandu¬ 
lis  differant,  quod  proprium  non  omni  tem¬ 
pore  humorem  secernunt  ;  medici  eum  in  fi¬ 
nem  animos  agitarunt,  ut  cognoscerent,  unde 
fiat,  ut  lac  tum  tantum,  cum  requiratur,  a 
sanguine  separent.  N 

xxvii.  Contendunt  nonnulli,  id  sane  ad 
quod  probandum  complura  concurrunt,  prae¬ 
sertim  mutationes  quas  simul  subeunt,  mag¬ 
num  mammis  cum  utero  intercedere  consor¬ 
tium.  Hinc,  ut  putant,  inter  graviditatem, 
mammae  augescunt  ;  et,  fetu  excluso,  sanguis, 
quem  non  potest  accipere  collabens  uterus,  in 
eas  avertitur,  ex  quo  lac  secernant. 

xxvnx.  Mammae,  ut  quibusdam  videtur, 

■  per  nervos,  cum  utero  consentiunt;  vd,  ut 
Youngio  placet,  partim  per  hos,  at  maxime 
per  arterias  *.  Quin,  ut  putat,  hic  medicus, 

epigastrica 

/ 

%  Vid.  Young.  Dissertat.  Med  Inaug.  De  la£te% 
edit,  secund.  p.5. 

epigastrica  arterias,  eseque  uteri,  per  intercur¬ 
rentes  surculos  paucos,  inter  se  pateant,  non 
dubitamus.  Verum  non  tamen  idcirco  con- 
cedimus,  per  hujusmodi  surculos  ex  utero  in 
mammas  induci  sanguinem,  quo  gravidarum 
mammae  turgescant,  et,  post  partum,  secer¬ 
nant  lac  quo  infans  nutriatur.  Namque, 
♦ 

si  tali  sanguinis  circumdu&ione  augescunt 
mammae,  cur  non  itidem  intumescunt  renes, 
ovaria ,  tuba  fallopiana ,  et  ima  intestina,  quip¬ 
pe  quibus  etiam  partibus  quaedam  arteriarum 
communitas. intercedat  cum  utero  ? 

xxix.  Multo  igitur  nobis  verisimilius  vide¬ 
tur,  mammas,  constitutis  Natura  temporibus, 
augescere  et  lac  secernere,  ob  sanguinem  in 
eas,  per  compendiarias  vias  subclavianas  et 
axillares ,  ex  magna  arteria  distributum. 

xxx.  In  mammis  lac  rarissime  ante  incipit 
ubertim  secerni,  quam  earum  papillas  infans 
tentavit  sugere.  Sinlul  autem  ut,  insito  ap¬ 
petitu  motus,  homullis,  sine  magistro,  Natura 

* 

N 

duce,  mammas  appetit,  et,  ut  earum  ubertate 
saturetur,  papillas  ore  apprehendit  ;  tum  ar- 

'  •  ■  r 

tificioso  opere  lac  in  rivulos  allicit,  simulque 

facit 

facit  pressu  omni  externo  sublato,  ut  ex  pattt* 
lis  horum  finibus  in  os  effluat.  Ladle  exsudlo, 
mammae  sanguine  in  eas  copiosius  derivato 
turgent,  et  novo  post  paulo  lacie  exuberant. 

xxxi.  Quin  frequente  sanguinis  in  mam¬ 
mas  derivatione  sudius  faciat,  ut  lac  secerna¬ 
tur,  vix  dubium  est  ;  quoniam,  ut  ferunt 
idonei  anciores,  nonnunquam  frequente  sudlu 
non  adultarum  modo  virginum,  itemque  im- 
puberum,  sed  marium  quoque,  mammae  lacte 
abundarunt. 

xxxii.  Disputatum  inter  medicos  est,  unde 
lac  secernant  mammarum  cola.  Putant  ple- 
rique,  PIallero  duce,  id  deducere  ex  san¬ 
guine,  quem  in  mammas  arterias  distribuunt. 

\ 

Porro  existimat  hic  audior,  in  secretum  lac 
infundi  unguinosum  humorem  ex  tenuibus 
dudlibus  in  telam  reticulatam  patentibus, 
quos  supra  (xiv.)  memoraverimus. 

xxxni.  Alii  sunt,  qui  contendant,  ex  chylo 
magis,  quam  sanguine,  lac  secerni.  Indu¬ 
cuntur,  ut  ita  censeant,  quod,  quo  plus  ali¬ 
menti  nutrix  appetit,  assumit,  et  concoquit, 
plerumque  eo  plus  mammas  ladle  exuberant : 

quod 

quod  chylus ,  quem  ex  jejuno  intestino  condu¬ 
cunt  vasa  ladtea,  proprietatibus  lac  multum 
refert :  quod  lac  alimenta  quaedam  subolet, 

—  A 

aliasque  etiam  eorundem  qualitates  possidet : 
quod,  quo  tempore  chylus  vasa  bibula  perma¬ 
nat,  ut  confundatur  in  sanguinem,  eodem  nu¬ 
trices  proinde  sentiunt,  aut,  ipsarum  lingua, 
sentire  videntur,  quasi  earum  mammae  novo 
ladle  indutlo  turgescerent. 

xxxiv.  Contra  autem  ea  dici  potest,  quo 

i 

plus  edit  et  concoquit  nutrix,  fore,  ut  eo  ma¬ 
gis  sanguine  abundet  omne  corpus,  eoque  in 
mammis  uberius  lac  secernatur :  quantacun¬ 
que  similitudo  virtutum  lacii  sit  cum  chylo  y 
nulladum  tamen  experimenta  comprobasse 
tantam  esse,  quantam  mente  assumpserint  me¬ 
dici  :  si,  quod  lac  alimentorum  quorundam 
odorem,  et  alias  etiam  proprietates,  retinet, 
aequum  esset  concludere,  ex  chylo  separari  ; 
concedendum  quoque  esse,  ex  chylo  secerni 

urinam  et  salivam,  quippe  cum  interdum 

\ 

nonnullas  quorundam  alimentorum  dotes  pos¬ 
sideant  :  et,  quo  tempore  condudlus  per  vasa 
bibula  chylus  in  subclavianas  venas  confunda¬ 
tur, 

tur,  necesse  esse,  ut  sanguis  non  solum  copia 
augeatur,  sed  etiam,  in  omnes  corporis  partes 
copiosius  distributus,  faciat,  ut  lac  mammae 
uberius  secernant. 

xxxv.  Contrariis  argumentis  inter  se  com¬ 
paratis,  Fourcroius,  quo,  uti  fusius  nullus  de 
animalium  corporum  humoribus  disseruit,  ita 
nemo  solertius  et  accuratius,  efficit ;  uti  lym¬ 
pha  sanguinis,  quae  tum  maxime  augetur, 
cum  absorptus  ex  alvo  chylus ,  per  vasa  hinc 
profedta,  in  sanguinem  confunditur,  serum 
praebet,  et  pinguis  humor  infusus  ex  dudlibus 
tenuibus,  quorum  supra  (xiv.)  meminimus, 
butyrum  ;  ita  sanguinem  suppeditare  albu¬ 
men  et  caseum  *. 

\ 

C  A  P.  IV. 


*  Vid.  Fourcroi.  Systeme  des  Connaissances  Chi - 
miques,  Se<5t.  viii.  Ord.  iii.  art.  xix.  §1.7. 

C  AP.  IV. 

* 

De  mammarum  morbis . 

i  *»  »  '  ■*  !  ,3  ? 

xxxvi.  Mamm^,  pariter  ac  alias  plerae- 
que  glandularum,  duritiis  et  carcinomati  ob¬ 
noxiae  sunt.  His  vero  de  morbis,  quippe  cum 
non  solum  gravissimos  dolores  moveant,  sed 
etiam  periculosi  sint,  et,  nisi  tempestivo  ferro, 
vix,  imo  saepissime  ne  vix  quidem,  sanabiles, 
non  possumus  satis  fuse,  pro  magnitudine,  dis¬ 
serere.  Quinetiam  de  his  produ61e  dicere, 
nos  a  proposito  abduceret.  Quum  ita  sit,  ad 
rem  nostram  sat  erit,  presse  eos  morbos  attin¬ 
gere,  qui  ex  partu  et  la&atu  oriuntur. 

xxxvxi.  Horum  vero  praecipuus  est  masto- 
xtnia ,  seu  mammarum  inflammatio.  Ante 
incipit  hic  morbus,  quam  infanti  mammas 
mater  admovit,  et  videtur  ex  nimia  harum 
distentione  oriri.  In  ptochotrophiis  enim,  in 
quae  gravidae  eum  in  finem  accipiuntur  ut  pa- 

C  viant. 


DE  LACTE  HUMANO. 


x9 

riant,  modo,  viginti  post  partum  horis,  mam¬ 
mas  infantibus  sugendas  praebeant,  vix  sep¬ 
tingentarum  una  harum  inflammatione  plec¬ 
titur 

i  * 

/ 

xxxviii.  Haec  inflammatio,  si  interiores  ce¬ 
perit  partes,  magnum  dolorem  moveat  et  fe¬ 
brem,  diuque  continuet,  non  solum  obstat, 
ne  mater  infantem  ladlet,  sed  etiam  praesen¬ 
tem  a  medicina  opem  requirit.  At  vero, 
cum  summam  tantum  mammam  afficiat,  tem¬ 
pestiva  plerumque  medicina  dissipari  potest ; 
neque  impedit,  qub  mirius  suo  lac  infanti  maT 
ter  praebeat. 

xxxix.  Porro,  frequente  su£lu,  et  quadam 

forsan  infantis  salivae  acrimonia,  mammarum 

papillae  haud  raro  rimulis  fatiscunt,  quae,  nisi 
/ 

iis  opportune  subveniatur,  haud  levem  matri 
dolorem  afferunt.  Hujusmodi  rimulae  vitupe- 
randa  nonnunquam  incuria  abeunt  in  altas 
fissuras ;  quae  dein  ipsae  desciscunt  in  ulcera 

*  mala. 


•  i  • 

#  Vid.  Young.  Dissertat.  Med.  Inaug.  De  laBe% 

♦  } 

edit,  secund.  pag.  7. 


DE  LACTE  HUMANO. 


19 


mala,  neque  curationem  admittentia,  quae  pa¬ 
pillam,  ex  toto,  depascuntur. 

xl.  Ne  rimulis,  quas  capiunt  papillae,  tanta 
mala  superveniant,  detergendae  sunt,  primum 
ut  appareant,  acri  quadam  lotione,  quas  earum 
sensum  hebetet.  Quinetiam,  unoquoque  suc¬ 
tu  finito,  caute  et  leniter  siccari  debent,  ne  sa¬ 
livas  quid  irritet.  Porro,  quibus  temporibus 
infanti  non  admoventur  papillae,  oportet  vi¬ 
treis  eas  muniminibus  tutare,  ne  quid  mali  a 
vestibus  accipiant,  externove  appulsu. 

xli.  Quod  si,  omissa  rimulas  curandi  occa¬ 
sione,  malove  ipsarum  habitu,  inveterarunt, 
utilissimum  medici  comperti  sunt  iis  linimen¬ 
tum,  ex  oxydo  plumbi  semivitrco ,  oleo  olivario 
et  acido  acetico  compositum,  inducere* 


PARS 


i 

PARS  SECUNDA. 

DE  LACTE , 

XLII.  H  is  di&is  de  mammarum  fabrica* 
au&u,  usu,  et  morbis,  propositi  ratio  postulat, 
ut  pergamus  distribute  exponere,  quas  sint  nar 
tivae  ladtis  proprietates  ;  quae  partes  consti¬ 
tuentes  *  quibus  lac  humanum  ei  viliorum 
quorundam  animalium  differat ;  et  quae  de¬ 
nique  notae  humani  ladtis  bonitatem  indi¬ 
cent. 


GAP.  I. 

De  nativis  labiis  proprietatibus, 

i 

xliii.  Genitivas  la&is  proprietates,  quas 
sensus  nostri  judicant,  multae  res  sunt,  quae, 
prout  ipsae  varientur,  plus  minus  perturbant. 

Hujusmodi 

Hujusmodi  sunt  diaeta,  ccelum,  corporis  vale¬ 
tudo,  exercitatio,  animi  motus,  aliaeque  res 
haud  paucae,  quas  non  opus  est  ut  hic  loci 
memoremus.  Dummodo  autem  talibus  cau¬ 
sis  lac  non  depravetur,  proprietates,  quas  su¬ 
mus  didturi,  perpetuae  observantur. 

xliv.  Genuinus  humor  la&eus  gravitate 
aquam  excedit  eadem  fere  ratione,  qua  nu¬ 
mero  notae  10,203  notas  10,000.  Albidus  est, 
in  sufflavum  paululum  inclinans.  Luci  im¬ 
pervius.  Tenuior  oleo,  aqua  spissior.'  Gus¬ 
tatu  mitis,  subdulcis,  jucundus.  Nares  de- 
ledtat  gratissimo  odore  ;  quem  frigidus  retinet, 
tepefa&us  denuo  exhalat,  prorsus  vero  amit¬ 
tit  fervefactus 

GAP,. 


*  Vid.  Fourcroi.  Sy  sterne  des  Connoissances  Chi- 
miques ,  Sed.  vm.  Ord.  111.  Art.  xix,  §  ir„ 

GAP.  II. 

De  constituentibus  labiis  partibus. 

\ 

* 

xlv.  Lac  vaccinam  mediocri  calore  subdi* 
to  expandit  sese,  et  turgescit»  Calore,  quem 
indicat  centesima  nonagesima  nona  Fahren - 
heitiani  thermometri  nota,  effervescit  *  et,  a 
summa  parte*  casearia  natura  coit  in  pellicu- 
lam,  quas  supernatans  adducit  sese,  siccescit, 
et  siccescens  flavescit.  Lac,  vaporatione  spis- 
v satum,  in  grumos  coit,  qui  caloris  augmine 
fulvum  colorem  trahunt. 

4 

xLvr.  Lac  idoneo  apparatu  vitreo,  aqua 
.  fervente  calefadlo,  inclusum,  praebet  aquam 
nullius  fere  odoris,  fatuam,  et  insulsam  ;  quae 
tempore  et  quiete  deponit  leves  flocculos,  et 
foetida  fit.  Lac,  aqua  sic  separata  spissatum, 
coit  in  grumos  \  qui  caloris  augmine  resi¬ 
duum  praebent,  quod,  ipsorum  lingua,  ex¬ 
tractum  appellant  cbymistts.  Ex  hoc  in  va¬ 


sis 

sis  vitreis  incluso  eliciuntur,  intensiore  calore 
subdito,  aqua  turbida,  subrubra,  fetida,  acido 
%oonico>  et  ammoniacd  onusta  ;  oleum  liqui¬ 
dum,  fuscum,  popia  haud  parca;  oleum  em~ 
pyreumaticum ,  quod  frigescens  concrescit ;  am~ 
moniaccc  carbonas ,  qui,  dum  frigescit,  sese  fi¬ 
gurat  in  consimiles  chrystallos  ;  gas  hydroge- 
nium  carbonatum ;  et  gas  acidum  carhonicunu 
Post  haec  opera,  superest  de  ladle  carbonaria 
tantum  natura ;  in  cujus  cineribus,  in  quos 
redegit  ingens  vis  ignea,  deteguntur  murias 
sod(£,  murias  potas  sa,  et  phosphas  calcarius . 

XLVii.  Aere  et  quiete  lac  omnium  anima¬ 
lium  sponte  abit  in  tres  naturas,  oleosam 
nempe,  coagulationi  opportunam,  et  aquo¬ 
sam  ;  quae  flos,  casearia  natura ,  et  serum  nun¬ 
cupantur. 

XLvnx.  Ex  his  naturis,  flos  caeteris  se  pri¬ 
mum  expedit;  et  citius  et  uberius,  si  codhim 
lac  sit,  vel  aeris  perflatui  expositum.  Caete- 
ris  paribus,  quo  senius  animal  est,  et  quo  diu¬ 
tius  partum  ladlavit,  eo  ejus  lac  plus  floris 
praebet.  Flos  non  merum  ladlis  oleum  est, 
sed  hoc  oleum  cum  pauxillo  casei  et  seri  com¬ 
mixtum* 

mixtum.  Flore  vero  agitato,  oleum  ex  his 
naturis  se  prorsus  separat,  et  butyrum  nomi¬ 
natur.  Caetera?  floris  partes,  ab  oleo  dere- 
lidae,  easdem  subeunt  mutationes,  quas  pri¬ 
vatae  flore  caeterae  partes  ladis. 

xlix.  Recens  butyrum  oleo  terra  natis  ex¬ 
presso,  et  animalium  unguini,  persimile  est; 
atque,  pariter  ac  ea,  brevi  rancescit.  Obstari 
tamen,  sero  prorsus  expresso,  deinque  immix¬ 
to  sale  communi,  potest,  ne  hoc  vitium  ca¬ 
piat. 

L.  Post  paucos  dies,  lac  paululum  acescit, 
et  coit ;  dein  a  concreta  natura,  seu  casearia, 
aquosae  recedunt.  Licet  nondum  acuerit  lac, 
potest  tamen  coagulo  quolibet  indito  cogi, 
praesertim  vero  humore,  in  quo  fuerit  vituli 
stomachus  aliquandiu  maceratus.  Coada  sic 
natura  interstitiis  aliquid  seri  continet,  quod 
tamen  excernit  compressa.  Sero  sic  liberata 
caseus  appellatur  ;  qui,  quippe  cum  in'  pu¬ 
tredinem  proclivis  sit,  et  alias  porro  habeat 
proprietates  sibi  cum  animantium  naturis 
communes,  potest  animalis  ladis  natura  no¬ 
minari. 

-  *  •  1 

jli.  Aquosa 

li.  Aquosa  laciis  natura,  quae  serum  nun¬ 
cupatur,  et  septem  o&avas  totius  la&is  partes 
sequat,  rarissime  a  casearia  natura  et  butyro 
pura  invenitur.  Ei  praeterea  inest  dulcis  na¬ 
tura,  quae  lactis  saccearum  appellatur  ;  facit- 

que,  ut  procliviter  fermentescat  primum,  dein 

/ 

acescens  vertat  se  in  acidum,  quod  saccholac - 
ticum  dicitur.  Sero  porro  ladlis  inhaerent  sa¬ 
les  quidam,  ut  murias  potas s ce,  murias  sodce^ 
et  haud  scio  annon  etiam  alit. 


CAP.  III. 

i 

Quibus  lac  humanum ,  et  id  viliorum  quo r undam 
animalium ,  inter  se  differant . 

' 

Lii;  Hic  loci,  haud  a  re  nostra  alienum  erit, 
lac  humanum,  et  id  aliorum  quorundam  ani¬ 
malium,  inter  se  comparare,  ut  appareat,  qui¬ 
bus  inter  se  differant.  • 

liii.  Lac  humanum ,  quod,  primo  post  par¬ 
tum  die,  feminae  mammae  praebent,  aquae, 

B  '  qua 

qua  solutum  sit  saponis  pauxillum,  simile  est ; 
et  ei  quiescenti  supernatant  pauci  flocculi,  qui 
nihil  butyri  praebent.  Reliqua  pars  lentescit, 

i 

acescit,  brevi  putrescit,  et  nihil  fere  caseariae 
naturae  continet.  Dein  lac  quotidie  albescit 
usque  ad  quintum  diem,  quo  fere  die  indubias 
veri  laciis  proprietates  nanciscitur. 

liv.  Flos  plerumque  perliquidus  est,  albus, 
et  parcus.  Siquando  paulo  spissior,  suggerit 
pauxillum  butyri,  sufflavi,  et  usitati  saporis. 
Nonnunquam  tamen  butyrum,  quippe  quod 
non  ea  natura  sit  ut  concrescat,  se  a  flore  re- 

I  N 

cusat  separare. 

's  '  * 

lv.  Lac  humanum  coadlu  difficillimum  est» 
Enimvero  aptum  esse,  quod  coaguletur,  om¬ 
nino  negavit  Clarkius  :  qui,  periculis  fadtis, 
concludit,  nullam  ei  inesse  naturam,  quam  al¬ 
cohol aut  acida,  aut  humor  quo  fuerit  infan¬ 
tis  stomachus  aliquandiu  maceratus,  possit  co¬ 
gere  \  et  naturam  caseariae  subsimilem,  quam 
nonnunquam  revomant  infantes,  tantummodo 
la&is  florem  esse,  qui,  ob  comparativam  levi¬ 
tatem,  caeteris  stomacho  inclusis  supernatans, 
vomitione  mota  primus  rejiciatur. 

lvi.  Existimavit 


i 

lvi.  Existimavit  contra  Youngius,  etiamsi 
lac  non  ejusmodi  esset,  ut  solitis  coagulis  con¬ 
cresceret,  tamen  in  stomacho  infantis  sponte 
coivisse.  Vel  hic  vero  non  concrescere,  sibi 
visus  est  Clarkius  comprobare.  At  Four- 
croius  tamen  ex  Parmentieris  et  Dejuvii 
experimentis  efficit,  humanum  lac  iisdem  cogi 
coagulis,  quibus  vaccinum  ;  et  coaclum  prae¬ 
bere,  at  parva  duntaxat  copia,  caseariam  na¬ 
turam,  quae  ferb  mollis  sit,  pinguis,  parum, 
tenax,  cujusque  particulis  nihil  fere  seri  in¬ 
terlateat. 

lvii.  Aquosae  naturae,  quae  est  nullius  fere 
coloris,  inest  multum  sacchari,  sodcs  muriatis 
parum. 

lviii.  Lac  vaccinum  non  solum  flore  abim- 

\ 

dantius,  quam  humanum,  est,  ct  spissius,  et 
flavius ;  verum  etiam  praebet  butyrum,  quod, 
aliquando  quidem  pallidius  est,  sed  s&^pe  co¬ 
loratius  et  crassius.  Casearia  natura,  prae  ea 
humani  laciis,  est  copiosa,  glutinosa,  et  inter¬ 
stitiis  multum  seri  continet,  quod,  levi  com¬ 
pressione  adhibita,  exsudat.  Serum  ex  flavo 

subviride 

subviride  est,  gustatu  dulce,  et  salibus  exube¬ 
rans. 

lix.  Lac  asininum  humano  assimillimum 
est ;  nisi  quod  butyrum,  quod  praebet,  procli¬ 
vius  rancet,  et  casearia  natura  non  undliuscu- 
la  est. 

lx.  Lac  caprinum  flore,  butyro,  et  casearia 
natura  exuberat.  Flos  albior  est,  quam  is 
vaccini  ladtis,  spissior,  et  minus  aptus  qui  aces¬ 
cat.  Butyrum  a  flore  facile  separatu  est,  al¬ 
bum,  densum,  molle ;  et  non,  nisi  tarde,  ran¬ 
cet.  Casearia  natura  densior  est,  quam  ea 
ladtis  vaccini,  et  interstitiis  minus  seri  continet. 
Hoc  serum  est  sacchari  fere  expers,  et  nihil 
prope  salis  habet,  praeter  pauxillum  muriatis 
calcarii . 

lxi.  Lac  ovillum  suppeditat  flavum  florem, 
qui,  nisi  sapore  proprio,  ei,  quem  praebet  vac¬ 
cinum,  nihil  differt.  Butyrum  semper  molle 
est,  sufflavum,  et  aptum  quod  cito  ranceat. 
Natura  casearia  undtiuscula  est,  glutinosa, 
coadlu  difficilis ;  et  casei,  in  quos  formatur 
compressa,  pinguem  capiunt  crustam,  quae 
aegerrime  et  arescit,  et  rimis  fatiscit.  Serum 

est 

est  fere  semper  nullius  coloris,  fatuum,  parum 
sacchari  continens,  at  perpauxillum  murtatis 
phosphatisqxxo.  calcarii . 

lxii.  Lac  equinum  dat  florem,  qui  bono  lac¬ 
ti  vaccino  recenti,  quod  florem  nondum  tulit, 
assimilis  est.  Butyrum,  quod  flos  non  nisi 
aegerrime  praebet,  parum  spissum  est,  et  facile 
inclinat  in  rancorem.  Natura  casearia,  qua 
sane  parum  abundat,  ei  persimilis  est,  quam 
suppeditat  lac  humanum.  Serum  nullius  fere 
coloris  est ;  saccharo,  quod  continet,  ab  asini¬ 
ni  ladtis  sero  proximum;  et,  quam  id  la&is 
caeterorum  animalium  quse  memoravimus,  sa¬ 
libus  abundantius 


CAP.  IV. 

De  boni  labiis  notis. 

Lxiii.  Lac  humanum  alia  feminarum  vic¬ 
tus  et  vitas  ratione  aliud  est.  Cibi,  quos  ter- 

/v 

ra 

*  Vid.  Fourcroi.  Sy sterne  des  Connaissances  Chi- 
minues,  Sed.  viii.  Ord.  iii.  Art.  xix.  §  vii» 

ra  nata  suggerunt,  melius  et  uberius,  ut  putat 
Cullenus,  ladescunt,  quam  qui  ex  carnibus 
bestiarum  parantur  ;  neque  tamen  lac  nutri¬ 
cum,  quas  illis  maxima  ex  parte  vivunt  ci¬ 
bis,  solito  est  aptius,  quod  in  stomachis  infan- 
tum  acescat. 

Exi v.  Bonum  autem  lac  gustatu  mite  et 
dulce  est :  ex  albo  colore  in  subcoeruleum  in¬ 
clinat  :  odoratu  jucundum  est,  et  mediocri 
lentore.  An  idonea  vero  spissitate  sit,  cognitu 
facillimum  est,  ex  guttula  in  unguem  digiti 
manus  instillata.  Haec  enim,  dummodo  len¬ 
tior  justo  sit,  motu  digiti  aegre,  aut  omnino 
non,  in  devexum  unguis  marginem  delabitur ; 
contra,  si  tenuior,  defluit,  nullo  ladeo  alveo 
relidlo  ;  at  vero,  si  mediocri  sit  et  salutari 
lentore,  sic  decurrit,  ut  ladleam  viam  relin¬ 
quat.  Bonum  etiam  lac  ejusmodi  est,  ut,  in 
oculum  instillatum,  nullum  moveat  dolorem. 

lxv.  Quum  vero  non  omnes  aeque  feminae 
ladlantes,  quibus  salutaris  vitae  et  vi&us  com¬ 
munitas  sit,  bonum  lac  praebeant,  operae  pre¬ 
tium  est  obiter  dicere,  quibus  optime  notis 
bonae  nutrices  cognoscantur. 

lxvi.  Quid 

lxvi.  Quid  majus  voveat  dulci  infanti  pia 
mater,  quem  mammis  ipsa  nequit  nutrire, 
quam  ut  illi  contingat  nutrix  non  primipara  ; 
media  astate  ;  munditiae  studiosa ;  subrufo 
oris  subfuscove  colore,  potius  quam  russo  aut 
rubente  ;  habitior  paulo,  at,  uti  non  macilen¬ 
ta,  sita  neque  pinguis  ;  dentibus  bonis  nitidis- 
que  decora,  oculis  vegeta,  gingivis  sana  ;  lac¬ 
teis  orbibus  mole,  firmitate,  prominula  areola,' 
coeruleaque  venarum  varietate  speciosis  orna¬ 
ta  ;  munditiis  simplex  ;  bona  corporis  consti¬ 
tutione  et  forma ;  hilaris,  et,  uti  ad  iram  tar¬ 
da,  sic  irata  placabilis ;  vitae  integra,  et  scele¬ 
ris  animique  morsiuncularum  pura;  sana  ipsa 
probaque,  sanis  probisque  nata  parentibus. 
Tali  en  inivero  nutrice, 

f 

<e  - - Nihil  majus ,  meliusve  terris 

“  Fata  donavere ,  bonique  Divi  ; 

**  Nec  dabunt,  quamvis  redeant  in  aurum 
“  Fempora  priscum 

Horat» 

mana 


PARS  TERTIA. 

DE  lactis  usu ;  ET  numne  infantibus  ie^uf, 

AC  LAC  HUMANUM,  ALIBILE  SIT  SUCCEDANEUM 
ALIMENTUM. 

lxvii.  Duabus  quadripartitas  orationis 
partibus  absolutis,  proximum  est,  ut  expona¬ 
mus,  cui  usui  lac  sit,  humanum  potissime  ;  et 
quaeramus,  quantum  detur  occasio,  utrum  in¬ 
fantes,  qui  ladle  humano  nutriantur,  an  qui 
sorbilibus  cibis  bestiarumve  ladle,  melius  cres¬ 
cant. 

*  ►  - — — — -r  » 

«r 

\ 

GAP.  I. 

•  _ 

De  laciis  usu . 

xlyiix.  1' oEMiNiE  eum  in  finem  Natura  con- 

1 

stitutas  videntur,  ut  lac  secernant,  quo  partus 
nutriant.  Lac,  quod  primum  secernunt  puer¬ 
perarum 

perarum  mammae,  ejusmodi  est,  ut  alvum  mo¬ 
veat,  et  meconio  eam  exinaniat,  aliisque,  si 
qua,  irritantibus. 

lxix.  ?aucos  post  dies,  lac  idoneum  est, 
quod  delicato  infantis  stomacho  facile  conco¬ 
quatur,  deinque  vertat  se  in  bonum  sangui¬ 
nem,  qui  tenerum  corpus  bene  nuttiat.  Quin- 
etiam  ea  natura  est,  ut,  dum  corpus  salutari» 
ter  alit- et  sustentat,  non  ultra  modum  stimu¬ 
lat  quem  tuto  pati  potest.  Matri  porro  ipsi 
utile  est  ;  praesertim  cum  faciat,  ut  dissipen¬ 
tur  humores,  qui,  dum  utero  gerebat,  locos 
distendebant. 

i 

lxx.  Quo  autem  lac  modo  infantum  stoma¬ 
chis  concoquatur,  a  medicis  disputatum  est. 
Qui  credunt,  lac  nihil  fere  aliud  esse,  quam 
nutricis  chylum ,  iidem  existimant,  insigni  Na¬ 
turae  bonitate  nutricem,  magna  ex  parte,  con¬ 
coquere  alimentum,  quo  infans  nutriatur  ;  et 
hoc,  ex  ejus  mammis  exsudtum,  in  stomacho 
et  intestinis  infantis  nullam  subire  mutatio¬ 
nem,  sed  tantummodo  ladteis  vasis  insorberi, 

ut  in  sanguinem  conducatur» 

E  lxxi*  Supra 

ixxi.  Supra,  hanc  sententiam,  utpote  as-» 
sumptionibus  tantum  suffultam,  falsam  esse^ 
probare  conati  sumus.  Nostra  astate,  pleri- 
que  censent,  lac  coagulari  in  stomacho  infan¬ 
tis  ;  dein,  similiter  atque  alia  concreta,  succo 
hujus  receptaculi  proprio  in  liquidam  naturam 
verti  ;  ex  qua,  in  summo  intestino  cum  novis 
naturis  commixta,  efficiatur  novus  humor,  qui 
in  pulmonibus  in  sanguinem  sese  vertat. 

lxxii.  Uti  lac  humanum,  per  complures 
menses,  infantibus  solum  fere  alimentum  prae¬ 
bet,  ita,  post  deladationem,  homines,  praeser¬ 
tim  ruricolae,  bestiarum  ladte,  ex  parte,  alun¬ 
tur.  In  multis  enimvero  orbis  terrarum  par¬ 
tibus,  lac  solum  alimentum  est,  quod  homi¬ 
num  generi  suggerunt  animantes.  Tar.tarx 
enim,  et  alii  rudes  et  agrestes  homines,  quo 
malam  potandi  cupidinem,  iis  cum  cultis  ho¬ 
minum  haud  paucis  communem,  expleant,  ar¬ 
tificioso  opere  convertunt  in  potum  inebrian¬ 
tem,  quem  cumissam  nominant. 

lxxxii.  Adde  huc  opem,  quam  a.  ladte 
bestiarum  medicina  trahit,  ut  morbos  arceat, 
xegrisve  opituletur.  Medici,  hos  in  fines, 

phthisicis 

phthisicis  et  podagrosis  praecipiunt,  ut,  mag¬ 
na  ex  parte,  la&entibus  et  farraceis  vescan¬ 
tur.  Quippe  hac  diaeta  putant,  vires  satis  sus¬ 
tineri  et  conservari  ;  neque  tamen  corpus, 
ultra  salutarem  mediocritatem,  incitari,  ap- 
tumve  reddi,  quod  levibus  causis  febricitet. 

lxxiv.  Huc  adde  salutem,  quam  ex  novo 
la&e  hausto  accipiunt  miseri,  qui  fortuitu, 
aut  malo  aliorum  dolo,  aut  sua  ipsi  nequitia, 
venena  assumpserunt.  Ne  sic  infortunio  per¬ 
eant,  aut  sua  aliorumve  turpitudine,  oportet, 
modo  nulla  adsint  antidota,  quamprimum  ple- 
nos  novi  ladtis  haustus  devorare.  Fieri  enim 

f 

potest,  ut  hic  humor  aut  fusum  venenum  di¬ 
luat;  aut  concretum  dividat;  aut  ipsum  sic 
illinat  stomachum,  ut  nullum,  saltemve  mi¬ 
nus,  a  veneno,  sive  liquido  sive  concreto,  de¬ 
trimentum  capiat ;  aut  denique  tepore  vo¬ 
mitum  moveat,  quo  venenum,  re  infeda,  reji¬ 
ciatur. 

lxxv.  Quid  de  morbis  dicam  ?  eos  inteili- 
go  pulmonum,  ad  quos  curandos  lac  quorun- 
dam  animalium  peculiariter  efficax  putatur. 
Ut  la&i  hujusmodi  morbos  curandi  vim  attri¬ 
buerent 

boerent  medici,  tantisque  idcirco  laudibus  in 
scriptis  celebrarent,  magis,  ut  nobis  videtur* 
ex  libidine,  quam  ex  vero,  indudti  sunt. 

lxxvi.  Lac  quidem  humanum,  itemque 
equinum,  et  asininum,  quippe  quae  casearia 
natura  parum  abundent,  non  implent  corpora 
eorum,  qui  iis  aluntur,  aptave  reddunt,  quae 
incidant  in  morbos,  qui  oriantur  plenitudine. 

jlxxvii.  Ladle  denique  bestiarum  homines, 
non  solum  ad  lintea,  xylina,  itemque  lanea 
dealbanda,  sed  etiam  ad  vina  defaecanda,  abu¬ 
tuntur. 


CAP.  II. 

Nutui  infantes  humano  labi  e  nutriti ,  et  ii  vicario 
alimento ,  ceque  bene  crescant . 

'lxxvi ii.  Natura  cujusque  animantium  gene¬ 
ris  feminas  sic  constituisse  videtur,  ut  lac. 
quod  secernant  puerperae,  ex  se  natos  salu¬ 
berrime  nutriat.  Ita  vero,  nostra  aetate,  se 

mores  habent,  ut  plurimae  foeminae,  praeser¬ 
tim  splendidae  et  luxuriosae,  quibus  domi  se 
continere,  atque  liberorum  ladatui  et  curae 
se  immiscere,  intolerabile  onus  et  taedium  est, 
a  tenero  partu  mammas  crudeliter  et  impie 
alienant ;  et,  si  non  possint  stipendiariam  pa¬ 
rare  nutricem  cui  subrument,  aridae  mercena¬ 
riae  committunt  sorbitione  bestiarumque  lac¬ 
te  alendum.  Tener  infans,  fari,  quid  deside¬ 
ret  undeque  doleat,  nescius,  omnium  anima- 

t 

lium  maxime  adventitiae  opis  egenus,  a  matre 
derelidtus  ut  alienis  manibus  et  cibis  nutria¬ 
tur,  acutis  saepe  morbis  intercipitur. 

lxxix.  Quod  si,  ut  interdum,  suum  ipsa 
mater  infantem  neque  mammis  nutrire  potest, 
neque  mercenariam  conducere  quae  nutriat, 
opus  est  parvulum  succedaneis  pascere  ali¬ 
mentis.  Hunc  in  finem,  vice  humani  ladlis, 
substituendum  est  lac  eorum  animalium,  quai 
terra  natis  vescuntur,  et  praebent  lac  humano 
simillimum.  Ne  vero  hujusmodi  lac  vica¬ 
rium  acescat,  ei,  ut  monent  nonnulli,  immis¬ 
cendum  est  coa&um  ex  cervi  cornu  jusculum, 

aliisvq 

aliisve  quibusdam  naturis,  quas  animalia  sug¬ 
gerunt. 

lxxx.  Quanquam  infantibus,  qui  humano 
la&e  non  nutriuntur,  nulla  his,  quas  memo¬ 
ravimus,  melius  vicarium  alimentum  prae¬ 
bent  ;  tamen  teneri,  quibus  matris  culpa  in- 
fortuniove  contigit  iis  nutricari,  non  solum 
tardius  crescunt  et  vegent,  sed  etiam  caeteris 
aptiores  sunt,  qui  acutis  morbis  corripiantur 
et  pe  re  an  tj*. 

lxxxi.  Nemo,  mehercule,  potest  satis  impro¬ 
bare  eas  nutrices,  quae,  prava  consuetudine 
inductae,  fastidiente  et  respuente  natura,  in¬ 
fantibus,  quo  esurientes  saturent,  in  os  inge¬ 
runt  farraceos  cibos  aiiosque  sorbiles,  quos, 

/ 

prae  stomachi  teneritudine  et  imbecillitate, 

non 


*  Apud  Hyperboreos,  matres  duos  tresve  tantum 
dies  infantibus  lac  prssbent,  dein  lafte  alunt  vaccino. 
Indigenarum  perpauci  duntaxat  quinquaginta  sexa- 
gintave  annos  vivunt.  Plurimi  media  aetate  gravissi¬ 
mis  morbis  intercipiuntur  *. 

#  Vid.  Troil.  Letters  on  Iceland.  Let.  xi. 

non  possunt  concoquere.  Tales  enim  cibi 
non  'solum  tenerum  ventriculum  gravant  et  ir¬ 
ritant ;  sed  etiam  gignunt  cruditates,  quae 
Contagione  et  mistu  idoneum  sic  corrumpunt 
alimentum,  ut  confici,  deinque  in  sanguinem 
verti,  non  possit. 

jlxxxii.  Infans,  sic  male  nutritus,  adeo  non 
optatam  adipiscitur  corporis  firmitatem,  ut 
debilis  fiat,  neque  raro  lenta  tabe  consuma¬ 
tur.  Vel,  si  rara  constitutionis  bonitate  non 
primo  vitae  limine  praemoritur,  eum  aut  eda¬ 
ces  postmodum  praedantur  vermes ;  aut  tor¬ 
quent  nervorum  distentiones  ;  aut  ossium  mol¬ 
lities  deformat ;  aut  scrofula,  colli  glandulas 
depasta,  cicatricibus  deturpat ;  aut  alia  infeli¬ 
citant  mala,  quae,  quanta  fuerint,  mors  pri¬ 
mum  ostendit *  *. 

Lxxxiii.  Haudquaquam  tamen  mihi  in  ani¬ 
mo  est  asserere,  infantibus,  per  totum  aeque 
tempus  dum  ladentes  sunt,  omne  aliud  ali¬ 
mentum, 

- -  .  .  .  . 

*  Vid.  Underwood.  Diseases  of  Children ,  vol.  n. 
p.217.  • 

mentum,  praeter  lac  humanum,  denegandum* 
Nutricibus  enim  permittatur,  ut  quinquemes¬ 
tribus  semestribusve,  at  rarissime  aetate  tene¬ 
rioribus,  statutis  temporibus  interje&is,  in 
ora  inserant  mitiora  quaedam  sorbilia ;  exi¬ 
gua  primum  quantitate,  deinque  paulatim 
majore,  prout  ferre  et  concoquere  eorum  sto¬ 
machi  assueverint. 


PARS 

PARS  QUARTA. 

DE  MALI  LACTIS  INDICIIS  ET  CAUSIS;  ITEM^UE  DE 
MORBIS ,  %UI  EX  EO  ORIANTUR. 

t 

lxxxiv.  Expositis  boni  lactis  usibus,  ra¬ 
tio  propositi  exigit,  ut  in  hac  ultima  orationis 
parte  explanemus,  quae  sint  mali  indicia  et 
causae ;  deinque  ostendamus,  quos  infantibus 
morbos  afferat. 


CAP.  L 

De  mali  lactis  indiciis . 

lxxxv.  Notae,  ex  quibus  observatis  cognos¬ 
cant  medici,  lac  malum  esse,  iis  contrariae 
sunt,  quas  supra  diximus  bonum  ostendere. 

F  lxxxv!  . 

lxxxvi.  Quanquam  mali  la&is  color  ali&s 
alius  est,  id  tamen  lac  haud  bonum  est,  cujus 
candor  non  in  coeruleum  paululum  vergit. 
Neque  enimvero  id  bonum,  quod  injucundum 
odorem  exhalat,  et  gustatu  subsalsum  est  aut 
subamarum.  Mali  quoque  la£tis  indicium  est, 
ubi  guttula  in  oculum  instillata  dolorem  ex¬ 
citat.  Malum  etiam  lac  est,  quod  spissius  est 
aut  tenuius,  quam  ex  consuetudine.  Id  de¬ 
nique  lac  pessimum  est,  quod  quiete  vel  coa¬ 
gulatione  abundat,  praeter  modum,  flore,  et 
natura  casearia 

lxxxvii.  Ex  vehementibus  animi  concita¬ 
tionibus,  lac  aliquando  humanum  pravam  con¬ 
cipit  indolem,  quam,  etiamsi  gravibus  non- 
nunquam  malis  infantem  afficiat,  sensibus  ta¬ 
men  percipere  non  possumus.  Numne  vero 
turbatis  animi  motibus  constituentes  ejus  par¬ 
tes  mutentur,  quaestiones  chymica  nondum  pa¬ 
tefecerunt. 

lxxxviii.  Ex 


*  Vid.  Rosenstein.  On  the  Diseases  of  Children , 
Pag-  3- 


DE  LACTE  HUMANO. 


lxxxviii.  Quinetiam  incognitis  aliquando 
causis,  quae  aliquo  nutricem  modo  male  affi¬ 
ciunt,  lac  nocivas  acquirit  proprietates,  quae 
ex  malis  tantum  cognoscuntur,  quae  infantibus 
afferunt. 


GAP.  IL  . 

De  mali  lallis  causis. 

lxxxix.  Ex  humoribus,  a  sanguine  per 
glandulas  secretis,  nullus  fortuitis  causis  tam 
facile  depravatur,  quam  lac,  quo  infans  nutri» 
tur.  Cum  ita  sit,  non  mihi  in  animo  est  ag¬ 
gredi  omnes  enumerare  causas,  quibus  hoc  in 
pejus  mutetur,  sed  duntaxat  eas,  quas  accura¬ 
tissime  observatas  habeant  medici.  Quae  ita¬ 
que  hae  sint,  paucis  dicemus. 

xc.  Invaletubo  nutricis  vel  levissima,  mi- 

% 

rum  nonnunquam  in  modum,  lac  vitiat. 
Quippe  debilitas,  cujus  mammae,  pariter  ac 

aliae 

ulice  glandulae,  participes  sunt,  haud  dubie 
facit,  ut  languentes  proprium  humorem  secer¬ 
nant  parciorem,  quam  quo  infans  bene  alatur. 
At  vero  matris  morbis  lac  non  solum  justo 
parcius  secernitur,  sed  etiam  alienas  haud  ra¬ 
ro  adipiscitur  proprietates,  quibus  tenero  in¬ 
fanti  multum  nocet.  Lablantes  enim,  quae 
cphemera  ladlea,  alvi  profluvio  vel  duritia, 
urium  difficultate  vel  impotentia,  stomachi  de- 
feclu  concoquendive  difficultate  afficiuntur, 
lac  insalubre  praebent,  quo  infantis  valetudo 
perturbatur.  Mirum  eft,  at  verum  tamen,  ut 
a  Swietenio*  et  Heberdeno  f  accipimus, 
foerninas  morbo  regio  flavas  lac  tamen  bonum, 
neque  iaiaoti  nocivum,  nonnunquam  suppedi¬ 
tare.  Nunquandd  acribus  puerperarum  pur- 
gationibus  absorptis  lac  vitiatur  ? 

xci.  DiMtA  quoque  suapte  natura  insalu- 

\ 

feris,  stomacbove  aliena,  lac  plus  minus  pra¬ 
vum 


*  vid.  Swie  tf.k-  Coimnent.  in  Boerhav.  Apho- 

-%  * 

rism.  tom.  lil.  41. 

t  Vid.  Heberi*  ex*  Commentar.  De  Morior . 
Mutor*  ei  Curat >  p.210. 

vutn  reddit.  Herbae  enim  alliatae  ;  cibi,  qui 
stomachum  inflant ;  et  luxuriosae  dapes,  qua¬ 
les  nutrix  non  assuevit  assumere  et  concoque¬ 
re  ;  itemque  carnes  sale  conditae,  piscatusque  ; 
quippe  cum  stomacho  aliena  sint,  et  concodlu 
difficilia,  lac  insalubre  suggerunt.  Nutrici¬ 
bus  quoque,  quae  student  bonum  lac  praebere, 
alieni  sunt  potus  meraciores,  ut  alcohol  multi¬ 
genum  ;  quippe  cum  vel  modico  usu  nervos 
stupefaciant,  et  plus  minusve  perturbent  va¬ 
letudinem.  Neque  en im vero  nutrici  conve¬ 
niunt  quotidianae  thece  et  coffeea  potiones  : 
quippe  hujusmodi  potulenta,  superquam  quod 
tepore  nutricis  stomachum  resolvunt,  ac  totum 
quidem  corpus,  et  valentiorum  esculentorum 
potulentorumque  creant  fastidium,  praebent 
lac  tenuius,  quam  quo  infans  bene  nutriatur. 

xcii.  Pigritia  etiam  causis  annumeranda 
est,  quae  lac  malum  reddunt.  Nutricum, 
quae  seu  vituperanda  ignavia,  seu  miseranda 
infirmitate,  sese  non  satis  exercent,  lac  optato 
spissius  est,  et  aptum  quod  acescat. 

xcm.  Alvi  porro  morbi  haud  raro  faciunt, 
ut  lac  malo  sit  habitu,  et  malis  tenerum  infan¬ 


tem 

tem  afficiat.  Ubi  enim  nutricis  alvus,  praeter 
consuetudinem,  tarda  est  citave,  vel  tormini- 
bu  vexata,  infans,  quem  la&at,  iisdem  haud 
raro  malis  affligitur. 

xciv.  Menses  item,  siquando  inter  la&a- 
tum  redeant,  lac  raro  non  depravant.  His 
enim  intempestive  abundantibus,  sanguis  a 
mammis,  ex  parte,  avertitur  in  uterum  ;  et, 
quod  interea  lac  secernitur,  id  non  solum  par¬ 
cius  justo  est,  sed  etiam  infirmius. 

xcv.  Animi  perturbationes ,  uti  nutrices 
plurimum  commovent,  ita  potentissimae  cau¬ 
sarum  sunt,  quibus  lac  infantibus  nocivum 
redditur.  Nemo  medicorum  ignorat,  quantis 
insontem  infantem  malis  afficiant  nutricis  ira, 
moeror,  pavor,  zelotypia,  aliique  turbati  ani¬ 
mi  motus.  Quo  vero  modo  hujusmodi  animi 
aegritudines  lac  pravum  reddant,  et  quid  sit 
ipsa  pravitas,  nullus  dum  explicare  potuit. 


C  A  P.  III, 

GAP.  III. 

( 

De  malis ,  quce  infanti  lac  insalubre  afferat . 

xcvi.  Infantem,  cum  lade  quo  nutritur^ 
sugere  quaedam,  quae  tam  corpus  quam  ani¬ 
mum  in  similitudinem  eorum  nutricis  confor¬ 
ment,  in  proverbium  venit.  Enimvero,  non 
solum  morbi  nutricis  in  alumno  reviviscunt ; 
sed  etiam  animus  et  mores,  imo  haud  raro 
ductus  oris  et  vultus.  Multum  sane,  ad  re¬ 
natam  hanc  similitudinem  efficiendam,  valent 
exemplum  et  imitatio  ;  sed,  ni  multum  falli¬ 
mur,  aliquid  etiam  lac,  quo  tenerum  corpus 
reficitur  et  sustinetur. 

xcvn.  Neque,  enimvero, hoc  mirum.  Nam¬ 
que  mammis  non  cum  caetero  modo  corpore 
consensus  est,  sed  cum  animo  quoque.  Quin 
hoc  mammarum  et  animi  consensu  lac  afficia¬ 
tur,  nemo  medicorum  quisquam  potest  dubi¬ 
tare  j  quum  quotidie  videat,  quid  mali  a  lade 


nutricis 

nutricis  animo  turbatae  infans  accipiat.  Qua¬ 
lis  vero  consensus  nutricis  animo  est  cum 
corpore,  talis  animo  infantis  intercedit  cum 
corpore;  et  lac,  modo  possit  corpus  afficere, 
poterit  etiam  afficere  animum. 

xcviii.  Rem  vero,  natura  tam  obscuram  et 
reconditam,  satis  lucide,  pro  magnitude,  ex¬ 
ponere  non  possumus.  Cum  ita  sit,  sat  ad 
rem  nostram  putabimus  praecipua  attingere 
mala,  quae  pravo  laede  oriantur. 

xcix.  Debilitas. — Si  causis,  quarum  supra 
meminimus,  nutrix  male  se  habeat,  velut  diae¬ 
ta  imbecilla,  intempestivis  mensibus,  socordia, 
aliisve,  secernunt  mammae  lac  infirmius,  quam 
quod  infantem  bene  sustineat.  Nutrimenti 
penuria  parvulus  languescit ;  et,  ni  tempesti¬ 
ve  valentiori  nutrici  committatur,  acuto  mor¬ 
bo  intercipitur,  aut  lenta  tabe  perit,  aut  ossi¬ 
um  mollitie  deformatur.  Quinetiam  potus 
meraciores  et  medicamenta,  quae  ea  natura 
sunt,  ut  nervos  primum  nimis  stimulent  dein 
stupefaciant,  non  eadem  modo  infanti,  quae 
nutrici,  mala  afferunt,  verum  multa  insuper 
mala,  quae  debilitate  oriuntur. 


c.  Labes 

c.  Labes  porro  quadam,  ex  qua,  tanquam 
seminio,  serius  ocius,  vita  progrediente,  certi 
morbi  reviviscunt  et  revirescunt,  a  notricis 
ladte,  ut  plerique  putant  medici,  derivatur. 
Ebriositatem,  quo  sane  vitio  uti  nullum  per¬ 
niciosius,  ita  nullum  turpius  homineve  indig¬ 
nius,  cum  vulgus  hominum,  tum  medici,  labi 
a  multibiba  merobibaque  nutrice  derivata 
attribuunt.  Nutricis  quoque  laCte  infantes 
nonnunquam  apti  redduntur,  qui  infantili  et 
puerili  aetate  struma  deturpentur,  quosve  a- 
dulta  pulmonum  tabes  consumat. 

ci.  Morbi. -—Neque,  enimvero,  nutricis  lac¬ 
te  infantes  in  morbos  proclives  solum  fiunt, 
sed  et  ipsis  aliquando  morbis  inficiuntur  ;  lue 
nempC  venere &,  scorbuto ,  morbo  regio,  variola , 
et  haud  scio  annon  etiam  aliis.  Quae  enim 
his  morbis  laborat  nutrix,  ejus  sanguis,  aut 
aliena  natura  innatante,  aut  turbata  consti¬ 
tuentium  inter  se  partium  ratione  vitiatus, 
non  potest  esse  fons,  ex  quo  sincerum  lac  et 
salubre  derivetur.  Lac  impurum,  hinc  de¬ 
ductum,  infantis  nonnunquam  sanguinem  in¬ 
quinat,  et  morbos  iis  nutricis  consimiles  et 

G  congeneres 

congeneres  excitat.  Meminit  Baumesius  de 
idlericae  nutricis  infante,  qui  idlero  perivit,  et 
cui,  ante  mortem,  omnia  jecinoris  interanea 
abscesserant. 

cii.  Quidam  curis  etiam  morbi  a  malo  nu¬ 
tricis  lacie  oriuntur  ;  praecipue,  ut  putat  As- 
trucius,  is,  quem  crustam  lacteam  nominant 
medici.  Hic  morbus  fronti,  pilosae  capitis 
parti,  et  dimidiae  aliquando  faciei,  crustas 
amplas,  tetras,  et  squamosas  inducit.  Atta¬ 
men,  uti  non  periculosus  est,  sic  nulla  requirit 
medicamenta,  nisi  lene  catharticum. 

ciii.  Alius  morbus  herpeti  subsimilis,  cui 
obnoxii  sunt  infantes  insalubri  lacie  nutriti, 
afficit  eas  cutis  partes,  quas,  prae  caeteris,  ves¬ 
tes  exasperant.  Eos  praecipue  infantes  puta¬ 
tur  infestare,  qui  nutriuntur  lacie  vetustescen¬ 
tis  nutricis,  eo  ve  quod  gustatu  injucundum 
est.  Nullum  affert  periculum,  at,  ne  invete¬ 
rascat,  utile  est  nutricem  mutare*. 

civ.  Vomitus 


*  Vid.  UndePvWOOD.  Biseases  of  Childreti,  vol.  i. 
pag.  9A— 104. 

civ.  Vomitus  et  alvi  fluxus  nonnumquam 
ladlis  acrimonia  moventur.  Alias  autem  prae¬ 
terea  causas  sunt,  quae  alvi  proluviem  cieant ; 
ut  sudius  nimis  frequens,  nutricis  tormina. 
Vel  lac  ex  mammis  nutricis  mane  jejunae  ex- 
sudium 

cv.  Convulsiones ,  natura  semper  horrificae, 

saepe  etiam  periculosae,  nonnunquam,  ut  pu¬ 
tant  medici,  oriuntur  ex  lacie  justo  spissiore  ; 
fortassd  autem  saepius  ladte  nutricis  iratae  vel 
perterritas.  Brevi,  postquam  infans  lac  suxe¬ 
rit  nutricis  ira  commotae  vel  terrore  perculsae, 
flavescit  paululum,  aut  lac  stomacho  alienum 
revomit ;  neque  multo  post  miserabiliter  va¬ 
git,  omnem  aegre  fert  posituram,  timet  ex 
somno  ;  demumque  ‘nervorum  distentionibus 
corripitur. 

cvi.  Sed,  quomodo  animi  perturbationes  lac 
depravent,  et  ladlis  pravitas  excitet  nervorum 
distentiones,  non  possumus  explicare.  Satis 
tamen  constat,  aliqua  ladlis  pravitate  nervos 

distendi ;  quia,  etiam  post  tranquillatum  nu- 

* 

tricis 


'*  Vid.  Rosenstein.  Liseases  of  Infants ,  pag.  48. 

tricis  animum,  infans  horum  tamen  disten¬ 
tione  afficitur,  si  mammis  ante  admoveatur, 
quam  ex  his  lac,  tum  secretum  cum  commo¬ 
vebatur  animus,  fuerit  alieno  ore  exsu&um. 

cvn.  -Alia  mala  haud  pauca  nascuntur,  ut 
existimant  medici,  ex  la&e  in  stomacho  aces¬ 
cente»  Tres  omnino  causae  sunt,  ut  opina¬ 
tur  Cull£nus,  quibus  lae  potest  acescere  ; 
nempe  quaedam  aut  ipsius  proclivitas,  caetero- 
rumve  assumptorum,  aut  ipsius  infantis  vem* 
triculi  imbecillitas» 

cvm.  Lac  suapte  natura  ad  acescendum 
non  aptum  esse,  propterea  putat  hic  medicus, 
quod  iisdem  nonnunquam  malis  post  urgetur 
infans,  quam  nutrix,  mutata  diaeta,  iis  vivit 
alimentis,  quae  ejusmodi  sunt  ut  non  acescant. 
Ad  Culleni  sententiam  accedit  Clarkius*  : 
qui  periculo  compertus  est,  lac  humanum,  in 
phiala  haud  ita  accurate  obturata,  loco  tepido 
servatum,  post  duos  annos  primum  acescere 
dum  lac  vaccinum,  omnibus  iisdem,  paucis 
diebus  prorsus  computruit.  Consentiunt  au¬ 
tem 


*  Vid.  jT ransa&ions  of  the  Royal  Irijh  Academy 
for  1788. 

tem  hi  au£tores,  fieri  posse,  ut,  in  stomacho 
infantis,  lac  humanum  seu  casterorum  inges¬ 
torum  proclivitate,  seu  ipsius  stomachi  inva- 
letudine,  aliquantum  acescat ;  at  minus  ta¬ 
men  et  rarius,  quam  fama  medicorum  feratur» 
cix.  His  cognitis,  verisimillimum  videtur, 
infantum  mala,  quae  ad  ladtis  acorem  tot  me¬ 
dici  referant,  aliis  causis  attribuenda.  Quas 
vero  hae  sint,  a  re  nostra  alienum  esset  anqui¬ 
rere» 

